## El Consell ratifica la contractació d’emergència del servici d’autobús CVV-265 València-àrea metropolitana sud

*** L’import d’adjudicació ascendix a 664.316,14 euros**

El Consell ha ratificat la contractació d’emergència de la prestació del servici d’autobús CVV-265 València-àrea metropolitana sud per un import d’adjudicació que ascendix a 664.316,14 euros i un termini màxim de tres mesos.

El 18 de novembre, la representació legal de l’empresa Autocares Valencia a Catarroja, SA, va manifestar la seua renúncia a la prestació dels servicis de transport públic CVV-252 àrea metropolitana de l’Horta Sud, atés que no podia atendre les seues obligacions a causa dels danys materials que havia patit l’empresa per la riuada del passat 29 d’octubre.

A causa d’este abandó, les poblacions de l’Horta Sud han comptat amb un servici públic de transport per carretera oferit per Renfe rodalia. No obstant això, una vegada reparades les vies i reposat el servici de rodalia, el 16 de desembre es va deixar de prestar el servici substitutiu de transport de viatgers per carretera que connectava les poblacions d’Albal, Alfafar, Benetússer, Beniparrell, Catarroja, Massanassa, Sedaví, Silla i València.

D’altra banda, hi havia un contracte CV-108 València metropolitana Sud subscrit l’agost de 2024 i adjudicat a l’empresa HERCA, que va perdre en les inundacions els mitjans necessaris per a la posada en servici.

Per això, la Generalitat va avançar al 16 de desembre l’entrada en servici del contracte, per a donar resposta a les necessitats urgents dels residents d’alguns dels municipis de l’Horta Sud afectats, fins que el 21 de febrer es va executar la concessió definitiva.

Per estos motius, es justifica la necessitat de la posada en servici de transport regular de viatgers entre València i Albal.

Fecha: 11/03/2025